b'\n_START_ARTICLE_\nAleksandra Pivec\n_START_SECTION_\n\xc5\xbdivljenjepis\n_START_PARAGRAPH_\nLeta 1999 je diplomirala na Fakulteti za kemijo in kemijsko tehnologijo Univerze v Ljubljani, leta 2005 pa je tam tudi doktorirala iz kemijskega in\xc5\xbeenirstva, na temo optimizacije procesov vinske fermentacije. Kot mlada raziskovalka se je nato zaposlila na fakulteti, kjer je diplomirala, bila je tudi strokovna raziskovalka v Znanstveno-raziskovalnem sredi\xc5\xa1\xc4\x8du Bistra na Ptuju, ki ga je \xc5\xa1est let tudi vodila. Sodelovala je pri razvoju in raziskavah na ve\xc4\x8dih projektih, med njimi priprave publikacij ter \xc4\x8drpanje evropskih sredstev.\n_START_SECTION_\nPolitika\n_START_PARAGRAPH_\nSeptembra 2016 se je zaposlila na Uradu vlade Republike Slovenije za Slovence v zamejstvu in po svetu, kjer je od julija 2017 delovala tudi kot dr\xc5\xbeavna sekretarka, zadol\xc5\xbeena za razvoj in pomo\xc4\x8d pri povezovanju interesov aktvnosti med Slovenci, ki \xc5\xbeivijo v zamejstvu in po svetu ter mati\xc4\x8dno domovino in rojaki v Sloveniji na podro\xc4\x8djih kulture, izobra\xc5\xbeevanja, gospodarstva, mladih in EU sodelovanja.\n_START_SECTION_\nMinistrica\n_START_PARAGRAPH_\nNa pobudo stranke DeSUS je bila 13. septembra 2018 imenovana na mesto ministrice za kmetijstvo, gozdarstvo in prehrano v vladi Marjana \xc5\xa0arca.'